**USMERNENIE K OBHAJOBE KVALIFIKAČNÝCH PRÁC**

Počas obhajoby kvalifikačnej práce je autor povinný pripraviť aj vizuálnu podporu v podobe prezentácie (najbežnejšie programy: MS PowerPoint, Prezi, Sway a pod.). **Prezentácia obsahuje minimálne:**

* Titulnú stranu (názov, program, stupeň kvalifikácie, školiteľ);
* Ciele práce (problém, ciele, otázky, hypotézy...);
* Hlavné východiská (veľmi stručne)
* Metódy (vzorka, metodiky, pravidlá tvorby postupu/diela...);
* Výsledky (prezentácia najzásadnejších výsledkov, vyjadrenie hypotézam, vyobrazenie zhotoveného diela...);
* Diskusia (vedecká interpretácia, limity, aplikácia, návrhy na ďalšie skúmanie...);
* Podpora ku otázkam oponentov (nepovinná časť prezentácie).

Prezentácia na I. a II. stupni štúdia by mala obsahovať **maximálne 15 snímok** a **nemala by presahovať viac ako 10 minút komentárov** po koniec diskusie. Musí byť dobre čitateľná, snímky by nemali obsahovať veľa textu, ktorý je prezentovaný v odrážkach (nie v celých súvislých vetách). Prezentáciu je možné vhodne dopĺňať rôznymi typmi prechodov, obrázkami, grafmi, tabuľkami, krátkymi videami/zvukmi či inými typmi mediálnych obsahov za účelom pútavosti. Odporúčaný typ písma je Arial a Arial Black, veľkosť základného textu je 22 až 24 bodov. Odporúča sa rovnaké pozadie pre celú prezentáciu, využívanie maximálne dvoch typov písma a štyroch farieb (netýka sa obrázkov).

Prezentáciu by mal mať autor zálohovanú v prípade potreby (technickej poruchy) na viacerých médiách/úložiskách (napr. USB a email).